CELEX: 62017TN0369
Language: mt
Date: 2017-06-13 00:00:00
Title: Kawża T-369/17: Rikors ippreżentat fit-13 ta’ Ġunju 2017 – Winkler vs Il-Kummissjoni

31.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 249/46
            
         Rikors ippreżentat fit-13 ta’ Ġunju 2017 – Winkler vs Il-Kummissjoni
   (Kawża T-369/17)
   (2017/C 249/63)
   Lingwa tal-kawża: il-Ġermaniż
   
      Partijiet
   
   
      Rikorrent: Bernd Winkler (Grange, l-Irlanda) (rappreżentant: A. Kässens, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-konvenuta tat-13 ta’ Marzu 2017, u tordna lill-konvenuta tadotta deċiżjoni dwar il-kalkolu tal-kapital fil-mument tar-reġistrazzjoni tat-talba tar-rikorrent;
            
         
               —
            
            
               sussidjarjament, tikkundanna lill-konvenuta tħallas danni fl-ammont ta’ EUR 19 920,39, fil-kont tal-pensjoni tar-rikorrent.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv huwa bbażat fuq ksur tal-prinċipji ta’ tul raġonevoli tal-proċedura, ta’ ċertezza legali u ta’ smigħ xieraq, u fuq ksur tal-obbligi ta’ informazzjoni u ta’ konsultazzjoni.
            
         
               2.
            
            
               It-tieni motiv huwa bbażat fuq ksur tal-prinċipji ta’ ugwaljanza fit-trattament, ta’ nondisriminazzjoni u ta’ proporzjonalità
            
         
               3.
            
            
               It-tielet motiv huwa bbażat fuq ksur tal-prinċipju ta’ protezzjoni tal-aspettattivi leġittimi.